2 jong mans sterf in huisbrand | Maroela Media
2 jong mans sterf in huisbrand
Die huis wat gebrand het. (Foto: Verskaf)
Twee jong mans, onderskeidelik 18 en 21 jaar oud, het vandeesweek in ŉ huisbrand naby Witbank (Emalahleni) in Mpumalanga omgekom.
Brig. Leonard Hlathi, woordvoerder van die polisie, het Dinsdag gesê die polisie doen ŉ geregtelike doodsondersoek nadat die brand Maandag in Pine Ridge uitgebreek het.
Volgens inwoners was daar die betrokke dag ŉ kragonderbreking in die woonbuurt. Toe die elektrisiteit later aankom het hulle egter een van die huise in rook en vlamme gehul gesien. Verskeie lede van die gemeenskap het na die huis gehardloop in ŉ poging om die vlamme te blus. Hulle kon daarin slaag om ŉ vrou, die mans se ma, uit die brandende huis te red.
Die twee jong mans was egter in die brandende huis vasgekeer en kon nie gered word nie. Albei was in matriek aan die Pine Ridge Combined School.
“Die ma veg tans om haar lewe in die hospitaal,” het Hlathi gesê.
Die oorsaak van die brand word deur forensiese spesialiste ondersoek. Die polisie wag op hul verslag.
huisbrand Mpumalanga witbank
Polisie slaan toe op onwettige mynbedrywighede
Askies ek vra · 5 dae gelede
Alet · 4 dae gelede
Ons buurt se krag was so ‘n maand terug af en toe dit aankom was daar ‘n huis in die omgewing waar ‘n kar en afdak gebrand het. Rede op die CPF group was moontlik ‘n spark of iets op die elektriese heining wat veroorsaak het dat ‘n kar wat onder ‘n afdak langs die heining gestaan het, aan die brand geslaan het.
albei in matriek … oh my soul
chantie · 5 dae gelede
dis verskriklik en daai huis lyk so erg toe gebou
Linda Merwe · 4 dae gelede
Huise is soos tronke toegebou a.g.v die onbeheerde misdaad situasie in SA. In ñ brand het jy feitlik geen kans as die enigste uitgang ñ buitedeur is wat ook deur sekuriteitshekke blokkeer word nie.